CELEX: 32011L0031
Language: sl
Date: 2011-03-07 00:00:00
Title: Direktiva Komisije 2011/31/EU z dne 7. marca 2011 o spremembi Direktive Sveta 91/414/EGS glede omejitve uporabe aktivne snovi pirimifos-metil  Besedilo velja za EGP

8.3.2011   
            
            
               SL
            
            
               Uradni list Evropske unije
            
            
               L 61/18
            
         DIREKTIVA KOMISIJE 2011/31/EU
   z dne 7. marca 2011
   o spremembi Direktive Sveta 91/414/EGS glede omejitve uporabe aktivne snovi pirimifos-metil
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive Sveta 91/414/EGS z dne 15. julija 1991 o dajanju fitofarmacevtskih sredstev v promet (1) in zlasti člena 6(1) Direktive,
   ob upoštevanju naslednjega:
   
               (1)
            
            
               Člen 5(5) Direktive 91/414/EGS določa, da se vključitev lahko pregleda kadar koli, če obstajajo dokazi, da merila iz odstavkov 1 in 2 niso več izpolnjena.
            
         
               (2)
            
            
               Z Direktivo Komisije 2007/52/ES (2) je bil pirimifos-metil kot aktivna snov vključen v Prilogo I k Direktivi 91/414/EGS. Po posebnih določbah o navedeni snovi pa mora prijavitelj predložiti dodatne študije, ki potrjujejo oceno izpostavljenosti izvajalcev tretiranja.
            
         
               (3)
            
            
               Prijavitelj je 22. septembra 2009 predložil take študije Združenemu kraljestvu, ki je bilo z Uredbo Komisije (ES) št. 451/2000 (3) imenovano za državo članico poročevalko.
            
         
               (4)
            
            
               Združeno kraljestvo je ocenilo navedene študije in je 25. februarja 2010 Komisiji predložilo dodatek k osnutku poročila o oceni, ki je bil poslan v presojo drugim državam članicam, Evropski agenciji za varnost hrane (v nadaljnjem besedilu: EFSA) in prijavitelju. Države članice in Komisija so ob upoštevanju osnutka poročila o oceni pregledale navedeni dodatek v okviru Stalnega odbora za prehranjevalno verigo in zdravje živali ter končno različico pripravile 28. januarja 2011 v obliki spremembe poročila Komisije o pregledu pirimifos-metila z dne 16. marca 2007.
            
         
               (5)
            
            
               Iz študij, ki so bile vključene v poročilo o pregledu iz končne različice z dne 28. januarja 2011, je razvidno, da tveganje za izvajalce tretiranja ni sprejemljivo pri uporabi ročne opreme.
            
         
               (6)
            
            
               Ob upoštevanju osnutka poročila o oceni, njegovega dodatka in prejetih pripomb iz držav članic, Efse in prijavitelja še vedno veljajo sklepi, da se za fitofarmacevtska sredstva, ki vsebujejo pirimifos-metil, lahko pričakuje, da na splošno izpolnjujejo zahteve iz člena 5(1)(a) in (b) Direktive 91/414/EGS, zlasti pri uporabah, ki so bile preučene in podrobno navedene v poročilu Komisije o pregledu. Treba pa je omejiti vključitev pirimifos-metila z izločitvijo ročnih škropilnic.
            
         
               (7)
            
            
               Zato je primerno Direktivo 91/414/EGS ustrezno spremeniti.
            
         
               (8)
            
            
               Ukrepi, predvideni s to direktivo, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO DIREKTIVO:
   Člen 1
   Priloga I k Direktivi 91/414/EGS se spremeni v skladu s Prilogo k tej direktivi.
   Člen 2
   Države članice sprejmejo in objavijo zakone in druge predpise, potrebne za uskladitev s to direktivo, najpozneje do 31. oktobra 2011. Komisiji takoj sporočijo besedila navedenih predpisov in korelacijsko tabelo med navedenimi predpisi in to direktivo.
   Navedene predpise uporabljajo od 1. novembra 2011.
   Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.
   Člen 3
   Države članice v skladu z Direktivo 91/414/EGS do 31. oktobra 2011 po potrebi spremenijo ali prekličejo obstoječe registracije fitofarmacevtskih sredstev, ki vsebujejo pirimifos-metil kot aktivno snov.
   Člen 4
   Ta direktiva začne veljati dvajseti dan po objavi v Uradnem listu Evropske unije.
   Člen 5
   Ta direktiva je naslovljena na države članice.
   
      V Bruslju, 7. marca 2011
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 230, 19.8.1991, str. 1.
   
      (2)  UL L 214, 17.8.2007, str. 3.
   
      (3)  UL L 55, 29.2.2000, str. 25.
   
      PRILOGA
      V Prilogi I k Direktivi 91/414/EGS se vrstica 162 nadomesti z naslednjim:
      
         
                     „162
                  
                  
                     pirimifos-metil
                     št. CAS 29232-93-7
                     št. CIPAC 239
                  
                  
                     
                        O-2-diethylamino-6-methylpyrimidin-4-yl
                     
                        O,O- dimethylphosphorothioate
                  
                  
                     ≥ 880 g/kg
                  
                  
                     1. oktober 2007
                  
                  
                     30. september 2017
                  
                  
                     DEL A
                     Registrira se lahko samo kot insekticid za tretiranje pridelka po spravilu.
                     Ne sme se dovoliti uporaba ročnih škropilnic.
                     DEL B
                     Pri ocenjevanju zahtevkov za registracijo fitofarmacevtskih sredstev, ki vsebujejo pirimifos-metil, za druge vrste uporabe kot z avtomatskimi sistemi v praznih skladiščih za žita so države članice zlasti pozorne na merila iz člena 4(1)(b) in zagotovijo, da se pred takšno registracijo predložijo vsi potrebni podatki in informacije.
                     Za izvajanje enotnih načel iz Priloge VI se upoštevajo sklepi poročila o pregledu pirimifos-metila ter zlasti dodatkov I in II h končni različici poročila, ki jo je Stalni odbor za prehranjevalno verigo in zdravje živali pripravil 16. marca 2007.
                     V tej celoviti oceni morajo biti države članice zlasti pozorne na:
                     
                                 —
                              
                              
                                 varnost izvajalcev tretiranja. V pogojih uporabe morajo biti predpisani uporaba ustrezne osebne zaščitne opreme in opreme za zaščito dihal ter ukrepi za zmanjšanje tveganja, s katerimi se zmanjša izpostavljenost;
                              
                           
                                 —
                              
                              
                                 prehransko izpostavljenost potrošnikov zaradi prihodnjih sprememb mejnih vrednosti ostankov.“